**În atenția medicilor prescriptori, a furnizorilor de servicii medicale și medicamente**

Ref. formulare specifice

Prin **Ordinul președintelui CNAS nr.167 din 24.03.2022** a fost modificată și completată Anexa 1 la Ordinul președintelui Casei Naționale de Asigurări de Sănătate nr.141/2017 *privind aprobarea formularelor specifice pentru verificarea respectării criteriilor de eligibilitate aferente protocoalelor terapeutice pentru medicamentele notate cu (\*\*)1, (\*\*)1Ω şi (\*\*)1β în Lista cuprinzând denumirile comune internaţionale corespunzătoare medicamentelor de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, precum şi denumirile comune internaţionale corespunzătoare medicamentelor care se acordă în cadrul programelor naţionale de sănătate, aprobată prin Hotărârea Guvernului nr. 720/2008, cu modificările şi completările ulterioare, şi a metodologiei de transmitere a acestora în platforma informatică din asigurările de sănătate*, cu modificările și completările ulterioare, respectiv:

-au fost actualizate 2 formulare specifice pentru medicamentele cu DCI-urile:

|  |  |
| --- | --- |
| **Cod formular specific** | **DCI/afecțiune** |
| L01XX45 | *Carfilzomibum -* mielom multiplu |
| L01XC37 | *Polatuzumab Vedotin -* limfom difuz cu celulă mare B |

-au fost introduse 2 formulare specifice noi pentru medicamentele cu următoarele DCI-uri**:**

|  |  |  |
| --- | --- | --- |
| **Nr.crt.** | **Cod formular specific** | **DCI/afecțiune** |
| 183 | A16AX08 | TEDUGLUTIDUM - sindrom de intestin scurt |
| 184 | R07AX30 | LUMACAFTOR+IVACAFTOR *–* fibroză chistică |

În acest sens, pe site-ul CNAS, în conformitate cu prevederile art.17 din anexa 36 la Ordinul ministrului sănătății și al președintelui Casei Naționale de Asigurări de Sănătate nr. 1068/627/2021 *privind aprobarea Normelor metodologice de aplicare în anul 2021 a Hotărârii Guvernului nr. 696/2021 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale, tehnologiilor şi dispozitivelor asistive în cadrul sistemului de asigurări sociale de sănătate pentru anii 2021 – 2022*, cu modificările și completările ulterioare, în secțiunea ”informații pentru furnizori-formulare și machete”, au fost publicate formularele specifice:L01XX45, L01XC37, A16AX08, R07AX30 în fișierul cu denumirea ”Formulare specifice Ordin 167\_2022”.

Ordinul președintelui Casei Naționale de Asigurări de Sănătate nr.167/2022 a fost publicat în Monitorul Oficial al României partea I, nr.302/29.03.2022.

Totodată, vă aducem la cunoștință că au fost introduse în PIAS schemele terapeutice aferente formularelor noi, conform Ordinului președintelui CNAS nr.167/24.03.2022, precum și schema L01XX45.2 aferentă asocierii Carfilzomibum cu Daratumumab, prevăzută în partea a II-a a formularului specific L01XX45.

În vederea prescrierii acestor medicamente, furnizorii de servicii medicale au obligația de a-și actualiza nomenclatoarele din SIUI.

**Director General**

**Ec. Butiulca Manuel Augustin**